b'\n_START_ARTICLE_\nAndres Kotsar\n_START_PARAGRAPH_\nAndres Kotsar (s\xc3\xbcndinud 20. jaanuaril 1974 Tartus) on eesti arst ja tervishoiujuht. _NEWLINE_Ta l\xc3\xb5petas Tartu \xc3\xbclikooli arstiteaduskonna ravi erialal 1998. aastal, seej\xc3\xa4rel internatuuri ning uroloogia eriala residentuuri 2004. aastal. _NEWLINE_Aastatel 2004\xe2\x80\x932014 t\xc3\xb6\xc3\xb6tas ta uroloogina Tampere haiglas ning aastatel 2004\xe2\x80\x932009 l\xc3\xa4bis ta Tampere \xc3\xbclikoolis doktorantuuri, mille l\xc3\xb5ppedes 2009. aastal kaitses doktoridissertatsiooni teemal A Biodegradable Urethral Stent with New Braided Configuration and Drug-eluting Properties._NEWLINE_Dr Andres Kotsar t\xc3\xb6\xc3\xb6tab alates 2015. aastast Tartu \xc3\xbclikooli kliinikumi kirurgiakliiniku uroloogia ja neerusiirdamise osakonna juhatajana ning samast ajast ka Tartu \xc3\xbclikooli kliinilise meditsiini instituudi uroloogia dotsendina. _NEWLINE_2018. aasta 1. oktoobrist on ta T\xc3\x9c Kliinikumi juhatuse liige - ravijuht. _NEWLINE_Dr Kotsar on avaldanud 14 teadusartiklit uroloogia valdkonnast.'